b'\n_START_ARTICLE_\n\xc3\x96landski most\n_START_SECTION_\nTehni\xc4\x8dki podaci\n_START_PARAGRAPH_\nMost je dug 6 072 m, \xc5\xa1irok 13 m, najni\xc5\xbea visina je 6,65 m a najvi\xc5\xa1a visina 41,69 m. Izgra\xc4\x91en je od armiranog betona. I danas je to najdu\xc5\xbei \xc5\xa1vedski most, ako se ra\xc4\x8dunaju mostovi koji sa obe strane povezuju \xc5\xa1vedski teritorij._NEWLINE_Most je nekoliko puta popravljan jer je bilo gre\xc5\xa1aka pri gradnji mosta. Cement koji je kori\xc5\xa1ten pri izgradnji mosta je u kombinaciji sa slanom vodom prouzro\xc4\x8dio koroziju ugra\xc4\x91enog \xc5\xbeeljeza, \xc5\xa1to je utjecalo na pucanje betona u nosa\xc4\x8dima. Osim toga kori\xc5\xa1tene su i pogre\xc5\xa1ne matice i navoji koji su tako\xc4\x91er zahr\xc4\x91ali. Prepravke mosta su do sada ko\xc5\xa1tale oko milijardu \xc5\xa1vedskih kruna, tj. kada bi se prera\xc4\x8dunalo po svakom danu od otvaranja mosta preko 80 000 kruna ili 165 000 kruna po metru mosta. Prema pisanju lokalnih novina pri postavljanju nosa\xc4\x8da na\xc4\x91en je izvor nafte tako da zbog toga most skre\xc4\x87e malo u stranu._NEWLINE_\xc3\x96land je najpoznatije \xc5\xa1vedsko turisti\xc4\x8dko odredi\xc5\xa1te tako da se u ljetnim mjesecima dnevni promet pove\xc4\x87ava i do 80%.'